*NOVALJA – ZAGREB - BRUXELLES*

HRVATSKI MUZEJ ARHITEKTURE

Hrvatske akademije znanosti i umjetnosti

Ivana Gorana Kovačića 37

10 000 Zagreb

Obavijest o izložbi

**Izložba crteža „Novalja – Zagreb - Bruxelles“ arhitekta Dominika Kunkere otvorit će se u Hrvatskom muzeju arhitekture HAZU, u srijedu, 18. prosinca 2013. s početkom u 19 sati. U otvaranju izložbe sudjelovat će akademik Andrija Mutnjaković, konzervator Miljenko Domijan i Dražen Peranić, predsjednik Ogranka Matice hrvatske u Novalji.** Na otvorenju će se predstaviti monografija Dominika Kunkere te će biti izloženi njegovi *crtopisi* – putopisni crteži – koji nastaju kao zabilješke s putovanja.

* Domink Kunkera rođen je 1926. godina u Novalji na Pagu. Na Tehničkom fakultetu u Zagrebu diplomira 1954. kod prof. Nevena Šegvića. Nakon studija radi u Majstorskoj radionici profesora Drage Iblera te potom odlazi u Bruxelles gdje sudjeluje u pripremama za prvu poratnu svjetsku izložbu Expo 58. U Bruxellesu, gdje ostaje više od četiri desetljeća, radi kao voditelj arhitektonskog biroa na projektiranju, vođenju i realizaciji mnogobrojnih građevina i urbanističkih projekata. Projektirao je također u Njemačkoj, Izraelu i SAD-u, a u svojoj rodnoj Novalji brojnim realizacijama unosi nove poglede i načine ponašanja prema specifičnom otočnom prostoru. Kunkera se također zanima i za likovnu umjetnost: u svojoj višestoljetnoj roditeljskoj kući otvara godine 1988. likovnu galeriju „ERA“, a putujući svijetom crta putopisne crteže koje naziva *crtopisi*.

Monografija i deplijani s informacijama o izložbi mogu se podići na otvorenju izložbe ili za vrijeme trajanja izložbe unutar radnog vremena muzeja. Izložba ostaje otvorena do 31. siječnja 2014., radnim danom od 11 do 18 sati.

Unaprijed zahvaljujemo na suradnji.

S poštovanjem,

Dubravka Kisić, ravnateljica